SPRÁVA ZO ZAHRANIČNEJ PRACOVNEJ CESTY
č. 121/2016

1.  Účastník ZPC:
Iveta Hermanovská, Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 5. - 6. 7. 2016, Centre Albert Broschette, 21 rue du Champ de Mars, Brusel,  Zasadnutie Národných kontaktných bodov pre Zdravie, demografické zmeny a kvalitu života,  spôsob financovania – refundácia EK a CVTI SR. 
3.  Rámcový program pobytu:

1.    SME instrument - Examples of SMEs: 
     - RTD, CNECT
2.   Active and Assisted Living | ICT for ageing well (AAL)
3.   InnovFin – New financial vehicle
4.   CORDIS: Improvement of search results and dissemination of project results
5.   Health NCP Net - Presentation of the HNN 2.0 achievements and upcoming services
6.   Open discussion / Questions and answers
7.   EDCTP-2 (European & Developing Countries Clinical Trials Partnership) – Presentation   
      of EDCTP2 Call
8.   Cross-cutting items - International Cooperation, Social Sciences and Humanities, 
      Communication
9.   Statistics - Participation in H2020:  By country / institution type, IMI2: Statistics and  
      success rate
10.  Open discussion – Questions to Project Officers 
11.  Conclusion – End of meeting   

4.  Stručný priebeh rokovaní, resp.  študijného pobytu:
     Predstavitelia EK informovali o minulých výzvach v schéme Inovácie v malých a stredných podnikoch (SME Instrument). V roku 2014 vo výzve pre oblasť Zdravie sa zúčastnilo 22 krajín vo fáze 1 a 13 krajín vo fáze 2. Príkladom úspešného projektu je spin-off z Univerzity Lund Immunovia AB a Centrum pre translačný onkologický výskum –technologická platforma v oblasti diagnostiky, predikcie progresu ochorení a sledovania terapeutickej odozvu v rámci onkologických ochorení – príspevok EU 4 mi.l Euro. V roku 2017 pre tému PHC-12 a SMEInst-05: Supporting innovative SMEs in the healthcare biotechnology sector bude navýšený rozpočet o 35 mil. Euro (celkový rozpočet 140 mil Euro). 
     AAL program je európskou iniciatívou financovanou národnými grantovými agentúrami, EÚ a priemyslom venovaný návrhom riešení založených na informačných a komunikačných technológií s cieľom zlepšiť kvalitu života starších ľudí (SR nie je členom). Výhodou účasti pre jednotlivé krajiny je príspevok EÚ do rozpočtu programu v rovnakej čiastke ako prispieva daná krajina, centrálny manažment a implementácia financovaného programu (príprava výzvy, identifikácia témy, hodnotenie, monitoring, hodnotenie a komunikácia) Program je v pôsobnosti MPSVaR SR. 
     Novým finančným nástrojom je InnovFin pre infekčné choroby  – spoločná iniciatíva Európskej investičnej banky a EK poskytujúca pôžičky od 7,5 mil. EUR do 75 mil. EUR pre inovatívnych hráčov pôsobiacich vo vývoji vakcín, liekov, zdravotníckych a diagnostických zariadení a výskumnej infraštruktúry pre boj proti infekčným chorobám. Projekty spôsobilé na financovanie musia byť pred komerčným využitím s dokázaným riešením, dokončenou predklinickou fázou a klinickým overením pre ďalší rozvoj, musia preukázať dopad na verejné zdravotníctvo a mať potencionálne vyhliadky na trhu a zabezpečiť, aby duševné vlastníctvo vytvorené v rámci projektu ostalo v EÚ. 
    CORDIS je primárne verejné úložisko a portál na šírenie informácií o všetkých európskych financovaných výskumných projektov EK a ich výsledky v najširšom slova zmysle. Projekty sú aktualizované týždenne a EU Open data portál mesačne. Novou funkciou sú vybrané výsledky projektu pre šírenie k cieľovému publiku (Result pack). 
    Koordinátorka podporného projektu  HNN.2.0 pre NCP v rámci Zdravia prezentovala dosiahnuté výsledky projektu a nové aktivity, najmä špecializované školenia, ktoré sú praktickým zdrojom informácií pre NCP.  
    EDCTP- Partnerstvo európskych a rozvojových krajín pre klinické skúšky. Cieľom programu je prispieť k zníženiu sociálnej a ekonomickej záťaže vznikajúcej z chorôb súvisiacich s chudobou v rozvojových krajinách, najmä v subsaharskej Afrike, prostredníctvom urýchlenia vývoja účinných, bezpečných a cenovo dostupných lekárskych postupov. EDCTP2 sa zúčastňuje EÚ zastúpená EK spolu s Rakúskom, Dánskom, Fínskom, Francúzskom, Nemeckom, Gréckom, Írskom, Talianskom, Luxemburskom, Holandskom, Nórskom, Portugalskom, Španielskom, Švédskom, Švajčiarskom a Spojeným kráľovstvom (SR nie je členom, program zaradený do pôsobnosti MPSVaR SR). Táto aktivita ponúka vedcom možnosť participovať v medzinárodných klinických výskumných konzorciách naprieč Európou a Afrikou, zvýšenie nadväzovania kontaktov, vrátane kontaktov s veľkými farmaceutickými spoločnosťami a  kolaboratívny výskum financovaný verejnými aj súkromnými investori (vyšší impakt citácií). V závere stretnutia boli prezentované štatistiky účastí v oblasti Iniciatívy pre inovatívnu medicínu a prierezových oblastí.
 5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí NCP pre Zdravie. 
6.   Prehľad prinesenej dokumentácie a miesto jej uloženia
Prezentácie z programového výboru budú dostupné v databáze EK CIRCABC.
7.   Osobitne vyhodnotený očakávaný prínos ZPC
Získanie aktuálnych informácií o implementácii posledných výziev a schvaľovaní projektov programovej oblasti Zdravie, demografické zmeny a kvalita života a prípadnej úspešnosti projektov so slovenskou účasťou.  Získané informácie budú využité v rámci konzultačnej činnosti za účelom zvýšenia účasti slovenských  subjektov v projektoch v oblasti Zdravia. 
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete
Správu vypracovala: Mgr. Iveta Hermanovská		                  ......................................
Dátum: 21. 7. 2016
								
Správu schválil:  prof. RNDr. Ján TURŇA, CSc., generálny riaditeľ  ......................................